En væltet svinetransport skaber trafikalt kaos på Hobrovej mellem Hobro og Mariager. Svinetransporten er væltet ved Katbjerg og det er svært at passere ulykkesstedet. - Mindre biler kan passere stedet, men det er ikke muligt for større biler at komme igennem, så situationen er lidt kaotisk, siger vagtchef Mogens Hougesen, der oplyser, at en anden lastbil også er skredet ud omkring ulykkesstedet. Vagtchefen oplyser, at der ikke er meldt om skader på hverken personer eller dyr.

Opsummering:
En svinetransport er fredag formiddag væltet på Hobrovej ved Katbjerg mellem Hobro og Mariager. Der meldes ikke om skader på hverken personer eller dyr.